b'\n_START_ARTICLE_\nPlummeri-Vinsoni s\xc3\xbcndroom\n_START_SECTION_\nEpon\xc3\xbc\xc3\xbcm\n_START_PARAGRAPH_\nHaiguslik seisund on nimetatud kahe ameeriklase, arst Henry Stanley Plummeri ja kirurg Porter Paisley Vinsoni j\xc3\xa4rgi.\n_START_SECTION_\nDiagnoos\n_START_PARAGRAPH_\nDiagnoosi panemist alustatakse patsiendi kaebuste kuulamisega ning laboratoorsete anal\xc3\xbc\xc3\xbcside tulemuste kokkuv\xc3\xb5tte p\xc3\xb5hjal. Vereanal\xc3\xbc\xc3\xbcsi(de) kaudu vaadeldakse v\xc3\xa4ikesepunaliblelist aneemiat (microcytic anemia), mis \xc3\xbchtiks rauapuudusaneemiaga. Vajadusel tehakse ka \xc3\xbclemise seedeelundkonna radioloogilised \xc3\xbclesv\xc3\xb5tted, endoskoopia jm._NEWLINE_Endoskoopilisele suukaudsele vaatlusele lisaks v\xc3\xb5idakse patsiendi n\xc3\xb5usolekul teha diagnoosi kinnitamiseks ka biopsia. Diagnoos kas kinnitatakse v\xc3\xb5i l\xc3\xbckatakse \xc3\xbcmber, kui v\xc3\xb5etud rakumaterjali mikroskoopiline uuring tuvastab epiteeliga seotud atroofiat ja/v\xc3\xb5i limaskestaaluse koe kroonilise p\xc3\xb5letiku jpm.\n_START_SECTION_\nRauapuuduse leevendamine\n_START_PARAGRAPH_\nKui leiab kinnitust rauapuuduseaneemia, siis soovitavad arstid manustada rauda sisaldavaid toidulisandeid. Enamasti aitavad rauarikkad toidulisandid d\xc3\xbcsfaagia ning valuliku neelamise ja keelep\xc3\xb5letiku korral.\n_START_SECTION_\nEndoskoopiline raviv\xc3\xb5te ja laiendajad\n_START_PARAGRAPH_\nKui endoskoopia k\xc3\xa4igus leitakse tugev kokkut\xc3\xb5mbunud \xc3\xbclemise s\xc3\xb6\xc3\xb6gitoru v\xc3\xb5rgustik, on v\xc3\xb5imalik p\xc3\xbc\xc3\xbcda s\xc3\xb6\xc3\xb6gitoru mehaaniliselt laiendada. Laiendamine (kas endoskoopiline, ballooniga ehk medikamentoosne) on aga seotud riskidega, nimelt v\xc3\xb5ib s\xc3\xb6\xc3\xb6gitoru augustuda (perforeeruda), s\xc3\xb6\xc3\xb6gitoru augustumist loetakse aga suu\xc3\xb5\xc3\xb5ne, s\xc3\xb6\xc3\xb6gitoru ja neelu \xc3\xbclaosa epiteelkoe pahaloomulise kasvaja ehk kartsinoomi kasvu k\xc3\xa4ivitajaks.'